Diari Oficial de la Generalitat Valenciana


Sumari del DOGV 9098, del 02-06-2021 (2021/5978)

RESOLUCIÓ de 25 de maig de 2021, del conseller d'Hisenda i Model Econòmic, per a la delegació de competències en la Conselleria de Justícia, Interior i Administració Pública, en relació amb les contractacions TIC derivades del procés electoral a les Corts.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9098

Data del DOGV
:   02-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5978


Data del document
:   25-05-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 de maig de 2021, del conseller d'Hisenda i Model Econòmic, per a la delegació de competències en la Conselleria de Justícia, Interior i Administració Pública, en relació amb les contractacions TIC derivades del procés electoral a les Corts. [2021/5978]  
El Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic atribueix, en l'article 15, a la Direcció General de Tecnologies de la Informació i la Comunicació (DGTIC), sota la superior direcció de la persona titular de la Conselleria, l'exercici de les competències en matèria de seguretat de la informació, planificació, coordinació, autorització i control de les tecnologies de la informació, les telecomunicacions i comunicacions corporatives i la teleadministració de la Generalitat, així com la contractació centralitzada dels serveis i subministraments en matèria de tecnologies de la informació i les telecomunicacions en l'àmbit de l'Administració de la Generalitat i del seu sector públic instrumental.  
D'altra banda, l'article 14 del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, atribueix a la Sotssecretaria les funcions en matèria de consultes populars i processos electorals sota la superior direcció de la persona titular de la Conselleria.  
  
Amb la finalitat d'agilitar i optimitzar els processos de contractació derivats de la futura celebració de les eleccions a les Corts, la Conselleria de Justícia, Interior i Administració Pública pretén iniciar mitjançant la fórmula d'acord marc de contractació, el procediment de licitació del servei de captura, tractament i difusió de les dades de les eleccions a les Corts, el contingut tecnològic del qual implica, d'acord amb l'anteriorment exposat, l'atribució de la competència per a la seua tramitació a la DGTIC.  
No obstant això, per raons de coordinació i unificació de processos, així com per l'especificitat de la matèria, es considera convenient que la totalitat de la contractació electoral, inclòs el servei de referència, siga tramitat pel mateix òrgan que exerceix la competència en dita matèria, sense perjudici de la supervisió i coordinació tècnica del projecte que necessàriament ha de recaure sobre la Direcció General de Tecnologies de la Informació i la Comunicació.  
Per tot això, vista la sol·licitud de delegació de competències de la Conselleria de Justícia, Interior i Administració Pública, de conformitat amb el que disposa l'article 9 de la Llei 40/2015, d'1 d'octubre, de règim jurídic del sector públic, i fent ús de les facultats que em confereix l'article 63 de la Llei 5/1983, de 30 de desembre, de la Generalitat, del Consell, resolc:  
  
Primer  
Delegar la Conselleria de Justícia, Interior i Administració Pública per a la competència de contractar els serveis de captura, tractament i difusió de dades de les eleccions a les Corts.  
  
Segon  
En totes les resolucions que s'adopten i en els contractes que es formalitzen en virtut de delegació es farà constar expressament aquesta circumstància, de conformitat amb el que estableixen l'article 63.6 de la Llei 5/1983, del Consell, i l'article 9 de la Llei 40/2015, d'1 d'octubre, de règim jurídic del sector públic.  
  
Tercer  
Les delegacions de competències que es disposen en la present resolució no seran obstacle perquè l'òrgan delegant puga reclamar el coneixement o resolució de tots els assumptes que considere oportuns, i podrà, així mateix, revocar-les en qualsevol moment de conformitat amb el que estableixen l'article 63.5 de la Llei 5/1983, de Consell, i els articles 9, 10 i concordants de l'esmentada Llei 40/2015.  
  
Quart  
La present resolució produirà efectes a partir de l'endemà de la publicació en el Diari Oficial de la Generalitat Valenciana.  
  
València, 25 de maig de 2021.- El conseller d'Hisenda i Model Econòmic: Vicent Soler i Marco.